มีอะไรกับแฟนวันที่13มกราคม แล้วกินยาคุใฉุกเฉิน ปจด มาวันที่18มกราคม เดือนกุมภาพัน ปจด ก้อมาปกติ พอถึงเดือนมีนาคมปนะจำเดือนไม่มาเลยค่ะ ประจำเดือนขาดไป5วันแล้ว มีโอกาสท้องไหมคะ
สวัสดีค่ะ หากได้ใช้ยาคุมฉุกเฉินถูกต้องตามข้างฉลากกำหนด และกินภายใน 72 ชั่วโมงหลังการมีเพศสัมพันธ์ ยามีประสิทธิภาพสูงประมาณ 80-90% ค่ะและหลังจากการใช้ยา หากมีเลือดประจำเดือนมาตรงรอบ 2 ครั้งแล้ว ก็แสดงว่าน่าจะไม่ได้มีการตั้งครรภ์ค่ะแต่อย่างไรก็ตามหากเป็นเลือดที่ออกจากผลข้างเคียงของยา หรือจากสาเหตุอื่นๆเช่นภาวะแทรกซ้อนของการตั้งครรภ์ ก็ยังมีโอกาสตั้งครรภ์ได้ จึงควรซื้อชุดตรวจครรภ์ทางปัสสาวะมายืนยันอีกครั้งหรือไปยืนยันที่รพ. ถ้าไม่ได้ตั้งครรภ์ การขาดประจำเดือนอาจเกิดจากความผิดปกติของรังไข่หรือมดลูก ซึ่งแพทย์จะหาสาเหตุให้ต่อไป